ร้านอาหารปักษ์ใต้หนึ่งในร้านประจำ ของที่บ้าน วันนี้ไปทานกลางวันสายหน่อยเกือบบ่ายสามโมง เลยทำให้ทั้งร้าน ดูเหมือนเป็นของเราโต๊ะเดียว(แต่ซักพักก็มีตามเข้ามาอีกโต๊ะ) หากเป็นช่วงเที่ยงหรือช่วงเย็นคนคงจะนั้นกว่านี้ เที่ยงนี้สั่งไป 3 อย่างคือแกงคั่วซี่โครงหมู แกงเหลืองปลากด และหมูผัดสะตอ คำแรกที่ชิมก็ยังธรรมดาแต่พอทานเข้าไปเรื่อยๆ ความเผ็ดร้อนก็ค่อยๆ บุกทะลวงในปาก เสมือนว่ากินไปร้องไห้ไป แต่ด้วยความอร่อยเลยทำให้หยุดไม่ได้จนต้องหาขนมมาทานล้างปาก และเพราะความดุเด็ดนั่นเอง พ่อเลยต้องซื้อกลับบ้านมาทานตอนเย็นอีก 2 อย่างคือน้ำพริกกะปิและปลาดุกทอดขมิ้น แต่น้ำพริกกะปิรสชาติค่อนข้างหวานนำ ถึงแม้ว่าทานไปแล้วจะเผ็ดตามก็ตาม แต่โดยรวมก็ยังให้4ดาวเหมือนเดิม